kardosdrur/scandi-wiki huggingface dataset:
Trine Torp

Trine Schøning Torp (født 18. februar 1970) er en dansk politiker og tidligere medlem af Folketinget for SF.

Torp er uddannet cand.psyk i 2000 fra Københavns Universitet og ansat som lektor på Professionshøjskolen Metropol, Institut for Samfundsfaglig og Pædagogisk Efter- og videreuddannelse. Hun har tidligere
arbejdet otte år som psykolog med udsatte børn, unge og familier i bl.a. tidligere Karlebo Kommune og Hundested Kommune. Hun var medlem af Folketinget fra 2015 til 2022 for SF.

Ved folketingsvalget 2015 opnåede hun 2.494 personlige stemmer, hvilket var nok til et tillægsmandat i Nordsjællands Storkreds. Hun har været indvalgt i byrådet i Halsnæs Kommune fra 2009-2015.

Referencer

Eksterne henvisninger 
 

Tidligere folketingsmedlemmer fra SF
Folketingsmedlemmer i 2010'erne
Kommunalbestyrelsesmedlemmer fra SF
Personer i Kraks Blå Bog
Laura Lindahl

Laura Lindahl (født på Frederiksberg 9. juli 1983) er en dansk politiker og tidligere medlem af Folketinget (valgt i 2015) samt rådmand og formand for Børneudvalget i kommunalbestyrelsen på Frederiksberg (valgt i 2013). I 2021 skiftede Laura Lindahl parti fra Liberal Alliance til Det Konservative Folkeparti, som hun i dag er medlem af.

Baggrund og civil karriere 
Laura Toftgaard Lindahl blev født på Frederiksberg som datter af læge Hans Lindahl og folkeskolelærer Susie Lindahl. Hun opvoksede i Køge. Hun har studeret erhvervsøkonomi og filosofi (cand.merc.(fil)) på Copenhagen Business School fra 2006 til 2011. Derudover har hun en HD i Marketing Management på CBS.

Fra 2009 til 2013 arbejdede hun på TV2 og TV2 SPORT. Fra 2013 frem til folketingsvalget i 2015 arbejdede hun med kommercielle sportsrettigheder i Dansk Boldspil-Union (DBU).

I dag bor hun på Frederiksberg med sin mand Tobias og deres børn Ferdinand og Columbine.
De ejer sammen anpartsselskabet Lindahl Hoff Holding ApS. Laura Lindahl er i dag direktør for Dansk Facilities Management. Derudover er Laura Lindahl stifter og medejer af kagefirmet My Own Piece of Cake.

Politisk karriere 
Laura Lindahl blev valgt ved Folketingsvalget 2015 med 2.691 personlige stemmer i Københavns Storkreds, hvilket gav hende et tillægsmandat.[1] Hun var midlertidigt Medlem af Folketinget i oktober 2012 som stedfortræder for Simon Emil Ammitzbøll.

Laura Lindahl var Liberal Alliances gruppesekretær og en del af den daglige ledelse i partiet. Hun besad syv ordførerskaber: beskæftigelsesordfører, børneordfører, familieordfører, indfødsretsordfører, integrationsordfører, socialordfører og udlændingeordfører.

Hun opnåede sit første politiske tillidshverv som rådmand og medlem af kommunalbestyrelsen på Frederiksberg ved kommunalvalget i 2013. Hun blev genvalgt i 2017.

Den 3. februar 2018 blev Laura Lindahl valgt som spidskandidat til Folketinget for Liberal Alliance i Sjællands Storkreds.

Laura Lindahl har 3. februar 2021 meddelt, at hun er udtrådt af Liberal Alliance, og nu er medlem af kommunalbestyrelsen på Frederiksberg som medlem af Det Konservative Folkeparti.

Referencer 

Tidligere folketingsmedlemmer fra Liberal Alliance
Folketingsmedlemmer i 2010'erne
Personer fra Frederiksberg
Medlemmer af Frederiksberg Kommunalbestyrelse
Kommunalbestyrelsesmedlemmer fra Det Konservative Folkeparti
May-Britt Buch-Kattrup

May-Britt Buch-Kattrup eller May-Britt Kattrup (født 30. november 1962) er en dansk politiker der var medlem af Folketinget for Liberal Alliance indtil juni 2019.
Ved Folketingsvalget 2015 blev hun valgt ind på et tillægsmandat i Nordsjællands Storkreds med et personligt stemmetal på 639.

Baggrund 
May-Britt Kattrup er datter er brolægger Gert Frisenberg Hansen og pensionist Birthe Buch Hansen. Hun blev født i Søborggård Sogn, København
voksede op på Orø.
Hun tog en studentereksamen fra Stenhus Gymnasium i Holbæk og en uddannelse til Civiløkonom ved Copenhagen Business School.

Kattrup har haft en række ansættelser: som kontorelev hos Tæppeland/Jensen Tæpper i Glostrup, assistent ved Kiss Photo Denmark i Hørsholm, salgs- og marketingchef og produktchef hos Better Brands i Slangerup, produktchef hos Vingros i Helsingør samt produktchef og brandmanager hos Dadeko/Coca-Cola.
Hun er selvstændig inden for landbrug, heste og investering og international eliterytter i military.

Kattrup er gift og bosiddende mellem Gunderød og Hørsholm hvor hun har boet en længere årrække.

Politisk karriere 
Kattrup stillede op som folketingskandidat i alle opstillingskredse i Nordsjællands Storkreds i 2015 og blev valgt ind.
Til valget havde hun ført sig frem med et valgslogan der lød på "Lavere skat OG råd til velfærd".
I Folketinget var hun partiets Etisk Råd-ordfører, psykiatriordfører, sundhedsordfører, ældreordfører og § 71-tilsynsordfører.

Referencer 

Tidligere folketingsmedlemmer fra Liberal Alliance
Folketingsmedlemmer i 2010'erne
Carsten Bach

Carsten Bach Riis (født i 9. december 1975) er en dansk geolog og politiker. Han har været medlem af Folketinget for Liberal Alliance 2015-19 og igen fra folketingsvalget 2022.

Baggrund 
Carsten Bach blev født den 9. december 1975 i Holstebro som søn af forhenværende lagerarbejder Carl Erik Jensen og pensioneret pædagog Birgit Jensen. Han gik på Nørrelandsskolen i Holstebro i sin folkeskoletid, før han fortsatte på Holstebro Gymnasium og HF via en fireårig Team Danmark-ordning, hvorfra han blev matematisk student i 1995. Efterfølgende var han reserveofficer ved Flyvevåbnets Sergent- og Reserveofficersskole i et år, og i 2003 blev han cand.scient. i anvendt kvartærgeologi fra Aarhus Universitet.

Han er gift med selvstændig fysioterapeut og akupunktør Ann Jette Riis, med hvem han har to børn.

Politisk karriere 
Med 1.931 personlige stemmer fik han et tillægsmandat i Østjyllands Storkreds ved folketingsvalget 2015. I 2019, hvor han stillede op i Fyns Storkreds, blev han ikke valgt ind, men i 2022 fik han med 2.103 personlige stemmer Liberal Alliances enlige mandat i Vestjyllands Storkreds.

Referencer

Eksterne henvisninger 
 

Nuværende folketingsmedlemmer fra Liberal Alliance
Folketingsmedlemmer i 2010'erne
Folketingsmedlemmer i 2020'erne
Geologer fra Danmark
Personer fra Holstebro
Jan-Erik Messmann

Jan-Erik Messmann (født 10. december 1948) er en dansk tidligere politiker og tidligere tv-vært på TV2. Han var medlem af Folketinget for Dansk Folkeparti.
Han blev valgt ved Folketingsvalget 2015 i Nordsjællands Storkreds med 1.888 personlige stemmer. I 2019 blev han ikke valgt ind.

Referencer 

Tidligere folketingsmedlemmer fra Dansk Folkeparti
Folketingsmedlemmer i 2010'erne
Tv-værter fra Danmark
Orlando Serrell

Orlando L. Serrell (født 1968) er amerikaner, der er kendt for sin evne til at huske hver dag siden han var omkring ti år og vejret disse dage. Hans evne er blevet sammenlignet med dem, der hører til autisme.

Orlando Serrell var dog ikke født autist, og besad ikke egentlige specielle talenter. Hans nuværende talenter begyndte at tage form, da han 15. januar 1979 som 10-årig blev ramt af en baseball-bold i venstre side af hovedet. Serrell faldt til jorden, men rejste sig op og spillede videre uden medicinsk hjælp, blandt andet fordi han ikke fortalte sine forældre om episoden. Han led efter episoden af hovedpine i lang tid, men dette stoppede på et tidspunkt. Da hans pine var væk, indså han, at han var i stand til at huske hver eneste dag siden ulykken. Han kunne huske vejrforholdene og sin omtrente position på en hvilken som helst dag siden da.

Referencer

Eksterne henvisninger 
 Orlando Serrells officielle side

Personer fra USA
Á

Á, á er et bogstav på tjekkisk, færøsk, ungarsk, islandsk, irsk, samisk og slovakisk. Forekommer også på gælisk, portugisisk, spansk, vietnamesisk og walisisk.

Kinesisk 
På kinesisk pīnyīn bruges á til at forme en stigende tone af lyden a. På kinesisk kaldet bogstavet yángpíng (阳平), der netop betyder stigende tone.

Irsk 
På irsk kaldes á "a fada" (langt a), udtales </span>[ɑː]. Det forekommer blandt andet i det irske ord slán (farvel).

Slovakisk, tjekkisk og ungarsk 
Á er det andet bogstav på tjekkisk, ungarsk og slovakisk and udtales [a:].</span>

Færøsk 
Á er det andet bogstav på færøsk og udtales [</span>ɔ] eller [ɔa:].

Islandsk 
Á er det andet bogstav på islandsk og udtales [a</span>u̯].

Portugisisk 
På portugisisk er á brugt til at lægge et tryk på vokalen a. Det bruges ved uforudsigelige tryk på stavelser som eksempelvis "lá" og "rápido". Hvor forudsigelige tryk på stavelser forekommer, bruges Á ikke. Á udtales [a].

Skotsk gælisk 
Á er ikke særlig meget i brug mere, og er efterhånden blevet erstattet af à. Det kan ses i nogle tekster, men forekommer ikke i nutidig skrivning.

Spansk 
På spansk er á næsten det samme som almindeligt "a". Både á og a lyder som [a]. Den bruges ofte for at indikere et tryk på vokalen eller ved en diftong.

Vietnamesisk 
På vietnamesisk kaldes á for "sắc" og betyder "stigende tone".

Walisisk 
På walisisk er der ofte tryk på næstsidste stavelse, men én måde at indikere et tryk på sidste stavelse er ved at bruge á. Den ses blandt andet i ordene casáu (at hade), caniatáu (at tillade) og carafán (karavane).
Camilla Sand Andersen

Camilla Sand Andersen (født 14. februar 1986 i Als nær Hadsund) er en dansk fodboldspiller der spiller forsvar for Fortuna Hjørring. Hun har tidligere spillet på det Danmarks fodboldlandshold.

Andersen begyndte sin karriere i klubben ASV-Fodbold i Als ved Mariager Fjord.

Andersen deltog i VM i 2007 og EM i 2009. I 29 internationale kampe scorede de fem mål.

Eksterne henvisninger 
 Camilla Sand Andersen på Linkedin

Kilder 

Fodboldspillere fra Fortuna Hjørring
Personer fra Mariagerfjord Kommune
Merete Dea Larsen

Merete Dea Larsen (født 19. april 1978) er en dansk politiker der var medlem af Folketinget for Dansk Folkeparti.
Hun blev valgt ved Folketingsvalget 2015 hvor hun fik 3.511 personlige stemmer fra Sjællands Storkreds. I 2019 blev hun ikke valgt.

Før hun blev direkte valgt har hun i kortere perioder været medlem af Folketinget som stedfortræder for Pia Kjærsgaard og Karin Nødgaard.

Merete var i Januar 2022 den ene af 3 kandidater til formandsposten hos Dansk Folkeparti.

Referencer 

Tidligere folketingsmedlemmer fra Dansk Folkeparti
Folketingsmedlemmer i 2010'erne
Karina Due

Karina Due (født 23. november 1966 i Herning) er en dansk politiker der var i Folketinget for Dansk Folkeparti 18. juni 2015 ‒ 5. juni 2019.

Baggrund 
Karina Due er datter af Hanne Friborg Due. Due har en baggrund som kontorassistent, salgsteknisk assistent, salgsteknisk ansvarlig og konsulent.

Politisk karriere 
Due har siddet i Silkeborg Byråd og Regionsrådet for Region Midtjylland.
Hun var opstillet ved Folketingsvalget 2011 og fik 1.309 personlige stemmer i Vestjyllands Storkreds og blev dermed partiets 4. suppleant i valgkredsen.
Due blev opstillet igen af Dansk Folkeparti i Silkeborg i 2013.
Ved Folketingsvalget 2015 kom hun ind for Vestjyllands Storkreds
efter at have modtaget 2.848 personlige stemmer.
Ved indtrædelsen i Folketinget forlod hun Silkeborg Byråd i overensstemmelse med partiets regler. Hun fortsatte i Regionsrådet.

Henvisninger  

Tidligere folketingsmedlemmer fra Dansk Folkeparti
Folketingsmedlemmer i 2010'erne
Medlemmer af Silkeborg Byråd
Eva Flyvholm

Eva Flyvholm (født 18. april 1981 i Nykøbing Falster) er en dansk politiker der er forhenværende medlem af Folketinget for Enhedslisten, valgt ved folketingsvalget 2015. Inden valget arbejdede hun som politisk rådgiver hos Enhedslisten.

Baggrund 
Eva Flyvholm er datter af Lars Flyvholm og Bodil Dalbro. Hun er opvokset i Vestsjælland. Hun er uddannet cand.scient.soc. fra Roskilde Universitet i 2009. Hun har også været bestyrelsesmedlem for Jyderup Højskole og undervist i tænketanken Cevea.

Referencer

Eksterne henvisninger 
 Eva Flyvholm , Enhedslisten.dk
 

Personer fra København
Tidligere folketingsmedlemmer fra Enhedslisten
Folketingsmedlemmer i 2010'erne
Søren Egge Rasmussen

Søren Egge Rasmussen  (født 2. juli 1961 på Fussingø Vandmølle) er en dansk politiker som har været medlem af Folketinget for Enhedslisten siden 2015 valgt i Østjyllands Storkreds.

Rasmussen gik på Randers Realskole og fik sin eksamen fra Randers Statsskole i 1981. I 1991 blev han uddannet som tømrer. Senere videreuddannede han sig indenfor økologisk landbrug.

Han begyndte sin politiske løbebane i fredsbevægelsen, i solidaritetsarbejde med Mellemamerika og i fagligt arbejde for bedre arbejdsmiljø og organisering af lærlinge. 

Rasmussen flyttede til Århus i 1985, blev medlem af Enhedslisten i 1991, og to år senere valgt til Århus Byråd. Første gang opstillet til Folketinget i 1998, i 2015 blev han valgt ind fra Østjyllands Storkreds. Han blev ved Folketingsvalget 2019 førstesuppleant for Nikolaj Villumsen. Villumsen var kort tid forinden også var blevet til Europa-Parlamentet og afgav sin plads i Folketinget til Rasmussen som derfor kunne fortsætte som folketingsmedlem.
Ved Folketingsvalget 2022 blev han genvalgt. Det var da med blot 264 personlige stemmer.

Referencer

Eksterne henvisninger 
 Om Søren Egge Rasmussen på Enhedslisten hjemmeside 
 Om Søren Egge Rasmussen på dr.dk
 Om Søren Egge Rasmussen på alltinget.dk 

Personer fra Aarhus
Nuværende folketingsmedlemmer fra Enhedslisten
Folketingsmedlemmer i 2010'erne
Medlemmer af Aarhus Byråd
Selina Juul

Selina Juul (; født 7. marts 1980 i Moskva) er en dansk-russisk aktivist, kendt for sit arbejde omkring madspild.
Hun er stifter af forbrugerbevægelsen og kampagnen Stop Spild Af Mad.
Juul er forfatter til en kogebog og har skrevet et væld af kronikker og debatindlæg.

Juul har modtaget en længere række af priser for sit arbejde, blandt andet Svend Auken-prisen (2013) og Nordisk Råds Natur- og Miljøpris (2013).
I 2014 blev hun kåret til Årets Dansker for sit arbejde med "Stop Spild Af Mad".
I 2020 blev hun erklæret Årets Europæer af Reader's Digest.

Henvisninger 

Kogebogsforfattere fra Danmark
Personer fra Moskva
Personer i Kraks Blå Bog
Årets Dansker
Superligaen 2015-16

Superligaen 2015-16 (eller Alka Superligaen 2015-16 af sponsorårsager) var den 26. sæson af den danske Superligaen siden oprettelsen. Den styres af Superligaen A/S og DBU, og indledtes den 17. juli 2015, og afsluttede den 29. maj 2016.

Viborg og AGF var nye hold denne sæson i Superligaen, da de rykkede op fra 1. division.

Struktur 
Superligaen 2015-16 bestod af 12 hold, der hver spillede 33 kampe.

Mesteren deltog i UEFA Champions League 2016-17, hvor de trådte ind i 2. kvalifikationsrunde. Nummer 2 og 3 deltog i UEFA Europa League 2016-17, hvor de begge trådte ind i 1. kvalifikationsrunde.

Nummer 12 rykkede ned i 1. division. De forrige år har der været to nedrykkere, men pga. en strukturændring af Superligaen fra 2016-17-sæsonen var der kun være en nedrykker, mens tre hold rykker op fra 1. division.

Hold

Deltagere

Personale og sponsorer

Trænerudskiftninger

Stilling

Placering pr. runde 
Nedenstående tabel viser hvert holds position efter hver rundes afslutning.

<small>Sidst opdateret: 29. maj 2016

Resultater 
De første 11 runder møder hvert hold hinanden en gang, mens man i de resterende 22 runder møder hinanden 2 gange, hhv. hjemme og ude.

Nummer 1-6 fra sidste sæson i Superligaen fra har 17 hjemmekampe, mens de resterende 6 hold i rækken har 16 hjemmekampe.

Runde 1-11 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

Hobros hjemmekamp mod AGF endte med en 2-1 sejr til Hobro, men pga. af en ulovlig spiller blev Hobro taberdømt 0-3.

Runde 12-33

Sæsonstatistik

Topscorere 
Opdateret indtil kampe spillet den 29. maj 2016

Kilde: DBU.dk

Hattricks 
Opdateret indtil kampe spillet den 29. maj 2016

Kilde: LigaFodbold.dk

Rent bur 
Opdateret indtil kampe spillet den 29. maj 2016

Kilde: LigaFodbold.dk

Referencer 

Fodboldsæson 2015-16
2015-16
Oplysnings- og undervisningsfilm

Oplysnings- og undervisningsfilm er to beslægtede filmgenrer. Hvor undervisningsfilmen er rettet mod uddannelsessektoren og er beregnet til brug i undervisningen, har oplysningsfilmen ofte en bredere målgruppe og tænkes anvendt i forskellige former for folkeoplysning. Oplysningsfilmen ligner dokumentarfilmen, men er gerne med en klar afsender og tilstræber ikke nødvendigvis på samme måde at være objektiv.

Propagandafilmen kan ses som en særlig type oplysningsfilm.

I dag distribueres oplysnings- og undervisningsfilm gerne over internettet, hvor tv og før det biografen tidligere var det almindelige medium.

DR's Oplysninger til Borgerne om Samfundet og SVT's Anslagstavlan var gennem en årrække en central disributionskanal for oplysningsfilm.

Filmgenrer
Kogræsserlaug

Et kogræsserlaug (også kaldet kogræsserselskab, kogræsserforening eller kogræsser- og naturplejeforening) en forening, der som formål har at naturpleje et område med kvæg, typisk gallowaykvæg, der græsser på området. Medlemmerne er oftest en kreds af borgere i et lokalsamfund, der ønsker afgræsset et areal. Det kan typisk være en eng eller et moseområde, der – hvis det ikke afgræsses – vil "springe i skov". Ved afgræsning vil kalvene eller lammene holde den store vegetation nede og således sikre at de mindre og mere sjældne planter (eks. orkideer) vil kunne overleve. 

Medlemmerne deltager i det praktiske arbejde omkring naturplejen og dyrene. Medlemmerne står for det daglige tilsyn med dyrene. Danmarks Naturfredningsforening har støttet op om flere af foreningerne.

Det første kogræsserselskab startede i 1991 på Præstegårdsengen (ca. 4 ha) i Sengeløse i Høje-Taastrup Kommune. Det etableredes i et samarbejde mellem Sengeløse Menighedsråd og et par medlemmer af Danmarks Naturfredningsforening. Senere gik Københavns Amt ind med naturplejemidler for at støtte en indhegning af arealet. Foreningen eksisterer fortsat og har 28 medlemmer, der på skift tilser kalvene, og som hvert efterår får slagtet dyrene. Deres primære motivation er at de ved medlemskab vil kunne sikre sig godt kød på et forsvarligt økologisk og dyreetisk grundlag. 

Der er skønsmæssigt 40 kogræsserselskaber fordelt ud over hele landet – primært dog på Sjælland.

Referencer

Ekstene henvisninger 
 Kogræsser- og Naturplejeforening | Danmarks Naturfredningsforening 

Naturbeskyttelse i Danmark
Foreninger fra Danmark
Afgræsning
Stén Knuth

Stén Knuth (født 15. december 1964) er folketingsmedlem for Venstre fra 5. juni 2019. Han var Slagelse Kommunes borgmester fra 1. januar 2014 til 1. januar 2018 og har siddet i Slagelse Byråd siden 2006.
Han er gift med receptionist Helle Almegaard Knuth. Sammen har de tre børn.

Baggrund 

Stén Knuth var før sin politiske karriere kendt for sit arbejde som tidligere dansk landstræner i taekwondo i perioden 1999-2000, hvor han blandt andet var træner for Hanne Poulsen og Laila Halkjær til OL-kvalifikationsstævnet i Stockholm.

Politisk karriere 
Stén Knuth har været medlem af Venstre siden 1998 og var Venstres borgmesterkandidat under kommunalvalget 2009 og 2013 i Slagelse Kommune.

Karriere som kampsportstræner 

I sin periode som dansk landstræner endte Sten Knuth med at forlade sit job på grund af et forsøg på at misbruge 14.000 øremærkede kroner til de aktive på at betale en rejse for en tidligere koreansk landstræner.

Referencer

Eksterne henvisninger 
 

Personer fra Slagelse
Borgmestre i Slagelse
Borgmestre fra Venstre
Tidligere borgmestre fra Danmark
Tidligere folketingsmedlemmer fra Venstre
Folketingsmedlemmer i 2010'erne
Folketingsmedlemmer i 2020'erne
We're Only in It for the Drugs

We're Only in It for the Drugs er det svenske punkband Ebba Gröns debutalbum fra 1979. Det meste af albummet blev indspillet i september–oktober 1979 med Mistlurs mobile 8-spors mixerpult i et nedlagt industrilokale på Fatbursgatan på Södermalm i Stockholm.

Albummet blev udgivet i 1979 på det svenske indieselskab Mistlur Records (MLR-10). Albummet blev i 1990 genudgivet på CD (MLRCDD-10) og igen i 2013. Ved genudgivelsen i 1990 blev inkluderet to bonustracks, "Tyst För Fan" og "Vad Ska Du Bli?".

Albummet er optaget i bogen Tusen svenska klassiker (2009).

Trackliste 

Tekst & Musik: Ebba Grøn (bortset fra #9, "Flyger", skrevet af Dag Vag)

Medvirkende 
 Joakim "Pimme" Thåström (sang, guitar)
 Lennart "Fjodor" Eriksson (el-bas, sang)
 Gunnar "Gurra" Ljungstedt (trommer)

Hitlisteplaceringer

Kilder

Noter

Trykte kilder

Eksterne links 
Omtale på Allmusic.com
Omtale på discogs.com


Album fra Sverige
Punkalbum
Debutalbum fra 1979
Torsten Gejl

Torsten Gejl (født 1964) er en dansk politiker og MF for partiet Alternativet.

Han er til dagligt bosat i Hvilsager på Djursland.

Folketingsvalget 2015 
Gejl blev valgt ved Folketingsvalget 2015 hvor han fik 1.433 personlige stemmer i Nordjyllands Storkreds.

Baggrund 
Gejl er uddannet Kaospilot, og indtil valget til Folketinget var han leder af OCN Danmark gennem 10 år. Tidligere har han blandt andet arbejdet i Proventor og Frontløberne.

Gejl som partiets socialordfører 
Efter folketingsvalget 2015 blev Gejl blandt flere andre ordførerskaber også udnævnt som partiets socialordfører.

Gejl er tilhænger af betingelsesløs universel basisindkomst, og han har præsenteret partiets forslag om basisydelse uden modkrav.

Alternativets folketingsrepræsentation fra 2020 
Efter den 9. marts 2020 fungerer Torsten Gejl som Alternativets eneste medlem af Folketinget da de øvrige fire medlemmer, der blev indvalgt for partiet ved folketingsvalget 2019, denne dato valgte at forlade Alternativets folketingsgruppe.

Henvisninger

Eksterne henvisninger 
 

Folketingsmedlemmer fra Alternativet
Folketingsmedlemmer i 2010'erne
Folketingsmedlemmer i 2020'erne
Personer fra Aarhus
René Gade

René Gade (født 31. januar 1982) er en dansk politiker, der blev valgt ind i Folketinget for Alternativet i Vestjyllands Storkreds ved Folketingsvalget 2015 med 1.112 personlige stemmer. Gade genopstillede ikke ved folketingsvalget i 2019 og forlod partiet den 22. juli 2019. Han er har en bachelorgrad i film- og medievidenskab fra Københavns Universitet (2005). 

Gade er bosat i Silkeborg, og har i årene op til folketingsvalget haft en række ledende stillinger inden for salg, bl.a. senest som account director i Creauna Danmark. Tidligere har han stået bag en række opstartsvirksomheder.  

Gade stiftede den 29. maj 2020 et nyt politisk parti med navnet "Lykkepartiet", med et mål om at ændre måden, der bliver ført politik på i Danmark. Partiet har ingen ideologi, og vil blandt andet have en ikkepolitiker på statsministerposten og lægge folketingsvalg på en fast dato. Lykkepartiet nåede at få indsamlet 449 vælgererklæringer med henblik at blive opstillingsberettiget til Folketinget før det blev nedlagt igen efter 8 måneder i januar 2021.

I 2023 blev Gade ansat som sekretariatschef for Danske Skoleelever.

Kilder 

Tidligere folketingsmedlemmer fra Alternativet
Folketingsmedlemmer i 2010'erne
Kärlek & uppror

Kärlek & uppror er det svenske punkband Ebba Gröns andet album. Albummet udkom i 1981. I forhold til bandets første album var inspirationen fra punk knap så markant, hvilket indebar, at albummet ramte et bredere publikum. Albummet blev indspillet og produceret på en anden måde end det første album, We're Only in It for the Drugs, der var indspillet i en fabrikshal. Kärlek & uppror blev indspillet i et lydstudie og ifølge bandet blev der anvendt lang tid på selve produktionen. Albummet blev af nogle tilhængere anset som et skridt væk fra punk-rødderne, hvorimod andre bare anser albummet for mere velspillet. Albummets første skæring var bandets formentlig mest kendte sang "800°, der handler om en atomkrig og tiden op til denne.

Albumet modtog Aftonbladets pris Rockbjörnen for det bedste svenske album i 1981. Albummt er optaget i i bogen Tusen svenske klassiker (2009).

Trackliste 

Tekst & Musik: Ebba Grøn, bortset fra Stockholms Pärlor, derer skrevet af Stry Terrarie.

Medvirkende 
 Joakim "Pimme" Thåström (sang, guitar, strygere, marimba)
 Lennart "Fjodor" Eriksson (el-bas, sang, guitar, mundharmonika)
 Gunnar "Gurra" Ljungstedt (trommer, guitar, synthtrommer)
 Henrik Venant - Kor
 Stig Vig - Kor

Hitlisteplaceringer

Kilder

Noter

Trykte kilder

Eksterne links 
 Omtale på Allmusic.com
 Omtale på discogs.com


Album fra Sverige
Punkalbum
Rockalbum fra Sverige
Album fra 1981